સૌપ્રથમ આદુને ભીના કપડાથી બરાબર લૂછી નાખો. હવે તેને છોલીને તેની ચીરીઓ કરો. એક કડાઈમાં તેલને ખૂબ ગરમ કરો. તેમાં મીઠું, મરી અને લાલ મરચું નાંખો. ગોળના નાના-નાના ટુકડા કરો. આ ટુકડાને તેલવાળા મસાલામાં બરાબર ભેળવી દો. પછી તેને આંચ પરથી નીચે ઉતારી લઈ તેમાં સરકો રેડો. કડાઈમાંનું મિશ્રણ ઠંડુ થાય એટલે તેમાં આદુની ચીરીઓ ભેળવો. આ મિશ્રણને એક નાની બરણીમાં ભરી દો. લીંબુનો રસ પણ તેના પર રેડો. 2-3 દિવસ બાદ આ અથાણાને ખાઈ શકાશે.